Bets-se-Plek | LekkeSlaap
Bets-se-Plek is 'n gerieflik-gemeubileerde tweeslaapkamerwoonstel in Lorraine in Gqeberha (Port Elizabeth). Dit is binne 20 minute se ry van Chief Dawid Stuurman Internasionale Lughawe en verskeie besienswaardighede af.
Die woonstel is op die eerste verdieping geleë en het 'n dubbelbed in die hoofslaapkamer en 2 enkelbeddens in die tweede slaapkamer. Plafonwaaiers is beskikbaar in al die kamers. Albei kamers deel 'n volledige badkamer. Die oopplan-kombuis het 'n mikrogolfoond, 'n yskassie, 'n braaipan, sowel as al die nodige eetgerei en breekware. 'n Eetkamertafel is beskikbaar en gaste kan in die sitkamer voor die TV met sekere DStv-kanale ontspan. Veilige parkeerplek is binne 'n sekuriteisheining beskikbaar.
Bets-se-Plek is net 8 km vanaf Baywest Mall, Walmer Park en Greenacres Hospitaal. Verskeie besienswaardighede is in Post Elizabeth te sien, soos Bayworld-seeakwarium, die Boardwalk Hotel en Casino, die Kragga Kamma Gholfklub en Wildpark, Seaview Predator Park, Nelson Mandela Bay Stadion, en nog meer.